Document ID: 32007R0411

A BIZOTTSÁG 411/2007/EK RENDELETE
(2007. április 17.)
a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK tanácsi rendeletben meghatározott egységes támogatási rendszer végrehajtására vonatkozó részletes szabályok megállapításáról szóló 795/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendeletre (1) és különösen annak 145. cikke c), d) és d) c) pontjára,
mivel:
(1)
A 795/2004/EK bizottsági rendelet (2) 2005-től kezdődő hatállyal bevezette az egységes támogatási rendszer végrehajtási szabályait.
(2)
A 2013/2006/EK rendelettel módosított 1782/2003/EK rendelet meghatározza a termeléstől független támogatásra, valamint a banán támogatásának az egységes támogatási rendszerbe való integrálására vonatkozó szabályokat. Ezzel összefüggésben részletes szabályokat kell meghatározni. A részletes szabályoknak ugyanazokat a megfontolásokat kell követniük, mint amelyeket az olívaolaj, a dohány, a gyapot, a komló, a cukorrépa, a cukornád és a cikória vonatkozásában a 795/2004/EK rendeletben előírt szabályok követnek.
(3)
Az 1782/2003/EK rendelet 70. cikke (1) bekezdésének b) pontja alapján Spanyolország, Franciaország és Portugália úgy határozott, hogy a legkülső régiókban a mezőgazdasági termelőknek nyújtott közvetlen kifizetések ne szerepeljenek az egységes támogatási rendszerben. Ennek megfelelően a banán támogatásának az egységes támogatási rendszerbe való integrálására vonatkozó szabályok ezekben a régiókban nem alkalmazandók.
(4)
A 795/2004/EK rendelet 21. cikke részletes szabályokat ír elő azon mezőgazdasági termelőkre vonatkozóan, akik termelési kapacitást érintő beruházást hajtottak végre vagy hosszú távra földterületet vettek haszonbérbe. Ezeket a rendelkezéseket ki kell igazítani azon banántermelők különleges helyzetének figyelembevétele céljából, akik a 2013/2006/EK rendelet hatálybalépése előtt ilyen beruházásokat hajtottak végre vagy ilyen hosszú lejáratú haszonbérleti szerződéseket kötöttek.
(5)
A 2013/2006/EK rendelet rendelkezett a banánra vonatkozó referenciaösszegeknek az egységes támogatási rendszerbe való integrálásáról. A tagállamoknak nagyon kevés idejük van, hogy megtegyék az integráláshoz szükséges lépéseket. Intézkedéseket kell hozni annak érdekében, hogy a banánágazatban a korábbi kompenzációs támogatási rendszerről zökkenőmentesen lehessen áttérni az egységes támogatási rendszerre. Biztosítani kell különösen, hogy a termelők ésszerű határidőn belül élhessenek jogaikkal. Ha ez a lehetőség kockán forog, a tagállamoknak gondoskodniuk kell az 1782/2003/EK rendeletben a kérelmek benyújtására előírt határidők meghosszabbításáról.
(6)
Az 1782/2003/EK rendelet 42. cikkének (1) bekezdésével összhangban a nemzeti tartalékot a referenciaösszegek lineáris csökkentésével kell feltölteni. Szabályokat kell megállapítani annak egyértelművé tételére, hogy a banán referenciaösszegét hogyan kell a nemzeti tartalék feltöltésébe integrálniuk azoknak a tagállamoknak, amelyek 2005-ben és 2006-ban már alkalmazták az egységes támogatási rendszert.
(7)
Annak megfelelően, hogy most már a banánágazatban is alkalmazandó az egységes támogatási rendszer, ki kell igazítani a 795/2004/EK rendelet 48c. és 48d. cikkében előírt különös szabályokat.
(8)
A 795/2004/EK rendeletet ezért mindezeknek megfelelően módosítani kell.
(9)
Az e rendeletben előírt intézkedések összhangban vannak a Közvetlen Kifizetések Irányítóbizottsága véleményével,
ELFOGADTA EZT A RENDELETET:
1. cikk
A 795/2004/EK rendelet a következőképpen módosul:
1.
A 21. cikk a következőképpen módosul:
a)
az (1) bekezdés a következő albekezdéssel egészül ki:
„A banánágazatban végrehajtott beruházások tekintetében az első albekezdésben szereplő időpont 2007. január 1.”;
b)
a (2) bekezdés a következő albekezdéssel egészül ki:
„A banánágazatban végrehajtott beruházások tekintetében az első albekezdésben szereplő időpont 2007. január 1.”;
c)
a (4) bekezdés a következő albekezdéssel egészül ki:
„A banánágazatban kötött hosszú lejáratú bérleti szerződések tekintetében az első albekezdésben szereplő időpont 2007. január 1.”
2.
A 6b. fejezet címe helyébe a következő szöveg lép:
„6b. FEJEZET
A DOHÁNY-, AZ OLÍVAOLAJ-, A GYAPOT- ÉS A KOMLÓKIFIZETÉSEK, VALAMINT A CUKORRÉPA-, A CUKORNÁD-, A CIKÓRIA- ÉS A BANÁNTÁMOGATÁS INTEGRÁLÁSA AZ EGYSÉGES TÁMOGATÁSI RENDSZERBE”
3.
A 48c. cikk a következőképpen módosul:
a)
a (2) bekezdés a következő albekezdéssel egészül ki:
„A banán támogatásának az egységes támogatási rendszerbe történő integrálásával összefüggésben az összeg kiszámítása és a támogatási jogosultság meghatározása céljából az 1782/2003/EK rendelet 37. és 43. cikkében foglalt rendelkezéseket az e rendelet 48d. cikkében előírt szabályok figyelembevételével kell alkalmazni.”;
b)
a (4) bekezdés helyébe a következő szöveg lép:
„(4) Az adott esetnek megfelelően az 1782/2003/EK rendelet 41. cikkének (2) bekezdése alkalmazandó valamennyi olyan támogatási jogosultság értékére, amely a banántámogatás és/vagy a tejtermék-kifizetések integrálása előtt fennállt, csakúgy, mint a banántámogatáshoz és/vagy a tejtermék-kifizetésekhez tartozó referenciaösszegek kiszámítására.”;
c)
az (5) bekezdés a következő albekezdéssel egészül ki:
„Az egységes támogatási rendszer alkalmazásának első évében az 1782/2003/EK rendelet 42. cikkének (1) bekezdése értelmében a tagállamok által megállapított lineáris kulcsot az egységes támogatási rendszerbe integrálandó banántámogatási referenciaösszegekre is alkalmazni kell.”;
d)
a (7) bekezdés a következő albekezdéssel egészül ki:
„A banántámogatási jogosultságok meghatározása céljából a 7. cikk (1) bekezdése, a 12-17. cikk és a 20. cikk alkalmazásában az egységes támogatási rendszer alkalmazása első évének a 2007. évet kell tekinteni.”;
e)
a (8) bekezdés helyébe a következő szöveg lép:
„(8) Ha az 1782/2003/EK rendelet VII. mellékletének K. és L. pontja szerint kiszámított cukor- és banántámogatási referenciaösszegeknek az egységes támogatási rendszerbe való integrálása folytán fennáll annak veszélye, hogy az 1782/2003/EK rendelet 34. cikkében és az e rendelet 12. cikkében előírt határidőket nem lehet betartani, akkor a tagállamok ezeket a határidőket egy hónappal meghosszabbítják.”
4.
A 48d. cikk a következőképpen módosul:
a)
az (1) bekezdés helyébe a következő szöveg lép:
„(1) Ha a termelő a 2006. évi támogatási jogosultságok meghatározása iránti kérelem benyújtásának határnapjáig nem részesült támogatási jogosultságokban vagy nem vásárolt támogatási jogosultságokat, akkor a dohány-, az olívaolaj- és a gyapotkifizetések, valamint a cukorrépa-, a cukornád- és a cikóriatámogatás vonatkozásában az 1782/2003/EK rendelet 37. és 43. cikke alapján meghatározott támogatási jogosultságokat kell számára kiadni. A banán támogatásának az egységes támogatási rendszerbe való integrálása tekintetében a 2007. évet kell figyelembe venni.
Az első albekezdésben foglaltakat akkor is alkalmazni kell, ha a termelő a 2005. évre és/vagy a 2006. évre és/vagy - a banántámogatás integrálása alkalmazásában - a 2007. évre támogatási jogosultságot vett haszonbérbe.”;
b)
a (2) bekezdés második albekezdése helyébe a következő második és harmadik albekezdés lép:
„Ha a termelő a banántámogatás integrálása keretében a 2007. évi támogatási jogosultságok meghatározása iránti kérelem benyújtásának határnapjáig támogatási jogosultságokban részesült vagy támogatási jogosultságokat vásárolt vagy kapott, akkor támogatási jogosultságainak értékét és számát a következők szerint újra kell számítani:
a)
a támogatási jogosultságok számát a termelő tulajdonában lévő támogatási jogosultságok száma és az 1782/2003/EK rendelet 43. cikke alapján a banán vonatkozásában megállapított hektárszám összegeként kell kiszámítani;
b)
az értéket a termelő tulajdonában lévő támogatási jogosultságok összértékét és az 1782/2003/EK rendelet 37. cikke alapján a banántámogatás vonatkozásában megállapított referenciaösszeget összeadva, majd az így kapott mennyiséget az e bekezdés a) pontja szerint meghatározott számmal elosztva kell meghatározni.
Az első és a második albekezdés alapján végzett számításban a területpihentetési támogatási jogosultságokat nem szabad figyelembe venni.”;
c)
a cikk a következő bekezdéssel egészül ki:
„(5) A banán támogatásának az egységes támogatási rendszerbe való integrálása tekintetében a (3) és a (4) bekezdés alkalmazásában a 2006. év helyett a 2007. évet kell figyelembe venni.”
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Rendelkezéseit 2007. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. április 17-én.

Labels: 19
5
6